Toga virilis sumpta (pictura muralis Romana)
Toga virilis sumpta est res in pictura murali Romana ut videtur depicta, olim in Pompeiorum ruinis reperta, hodie in Museo Archaeologico Nationali Neapolitano servata. Cena seu convivium familiare monstratur, patre familiae praesidente, filiis cum amico ad sinistram partem imaginis sedentibus, sene quodam ad dextram partem titubante quem servus adiuvat.